**Фолюш** (ад слова *фаляваць*) — жылы рараён у заходняй частцы Гродна каля Ласасянкі. Абмежаваны вуліцамі Лізы Чайкінай, Рэпіна, Фолюш, Яснапольская, вайсковай часткай і далінай ракі Ласасянка. Забудаваны вышыннымі дамамі.

Парк Фолюш разбіты на месцы знесеных у 2016 годзе самавольна збудаваных дачаў і агародаў былых вайскоўцаў. На момант зносу агароды займалі больш за 17 га.

Частку раёна займае апусцелая вайсковая частка № 15.

Гісторыя
--------

Узнік у другой палове XVIII стагоддзя як прамысловае прадмесце Гродна. На Ласасянцы з канца XVIII стагоддзя працавалі суконныя мануфактуры. Іншая версія паходжання назвы - ад палатняных вадзяных млыноў - фолюшаў, якія калісьці размяшчаліся на рацэ Ласасянка.

Будынкі для воінскіх патрэб сталі будаваць тут яшчэ ў пачатку XX стагоддзя. У 1989 годзе сюды з Германіі перавялі 6-ю гвардзейскую асобную танкавую дывізію.

У жніўні 1915 года, падчас германскага наступлення на Гродна, Фолюш стаў арэнай кровапралітных баёў.

У савецкі час там размяшчаўся ваенны гарадок Гродзенскага гарнізона, у якім дыслакавалася 6-я гвардзейская асобная механізаваная брыгада. У раёне размешчаны помнік вязням лагера смерці «Шталаг 324», які існаваў у 1941−1943 гады на тэрыторыі сучаснага мікрараёна Фолюш і займаў плошчу каля 50 га.

З пасляваеннага часу ваколіцы вайсковай часткі шчыльна засяляўся вайскоўцамі - галоўным чынам выхадцамі з РСФСР.

Пасля распаду СССР 6-ю гвардзейскую асобную механізаваную брыгаду рэарганізавалі ў 6-ю асобную гвардзейскую механізаваную брыгаду. Большая частка тэрыторыі вайсковай часткі аказалася непатрэбнай, у 2015 годзе многія будынкі перайшлі гораду. На 40 га аказалася размешчана некалькі дзясяткаў закінутых аб’ектаў. Некаторыя здавалі ў арэнду. У 2020 на месцы былой вайсковай часткі вырашылі збудаваць жылыя дамы.

Новы мікрараён вырашылі забудоўваць з захаваннем існуючай інфраструктуры - асобных будынкаў і камунікацый, а таксама шматгадовых дрэваў. Уздоўж Ласасянкі запланаваная ландшафтна-рэкрэацыйная зона агульнага карыстання. Першыя дамы пачалі будаваць у верасні 2022 года. Агульная плошча новага мікрараёна складзе 34 га. Там запланаваныя 16 шматкватэрных дамоў на 2050 кватэр. Вышыня будынкаў - ад 3 да 16 паверхаў. Запраектавана 10 буйнапанэльных дамоў, шэсць — маналітна-каркасных. Агульная плошча жылога фонду — звыш за 140 тыс. кв. м. Акрамя гэтага ў мікрараёне запланаваны дзіцячы садок на 230 месцаў і аб’екты гандлёва-бытавога прызначэння. Будаўніцтва падзялілі на чатыры чаргі.

Зноскі
------

1. ↑  "Сядзяць і плачуць". Як пенсіянеры на Фолюшы рыхтуюцца да зносу нелегальных агародаў  (бел.). *Hrodna.life - навіны Гродна* (29 лютага 2024). Праверана 29 лютага 2024.
2. ↑  От чего произошло название микрорайона Фолюш в Гродно? **(нявызн.)**(недаступная спасылка).  TUT.BY (8 красавіка 2010). Архівавана з першакрыніцы 6 лістапада 2016. Праверана 8 красавіка 2010.  (руск.)
3. 1 2  На Фолюшы замест казармаў пабудуюць шматпавярхоўкі  (бел.). *Hrodna.life - навіны Гродна* (15 лютага 2020). Праверана 29 лютага 2024.
4. 1 2  Храм в спортзале и приют для котиков. Как сейчас выглядит бывший военный городок на Фолюше, который скоро исчезнет  (бел.). *Hrodna.life - навіны Гродна* (29 лютага 2024). Праверана 29 лютага 2024.
5. ↑  История военного городка Фолюш **(нявызн.)**(недаступная спасылка).  Белорусская военная газета (3 студзеня 2012). Архівавана з першакрыніцы 23 лістапада 2016. Праверана 8 красавіка 2010.  (руск.)
6. ↑  У Гродне збіраюць прапановы па рэканструкцыі мемарыялу "Шталаг-324" на Фолюшы. Але такія ўжо былі  (бел.). *Hrodna.life - навіны Гродна* (17 студзеня 2023). Праверана 29 лютага 2024.
7. ↑  У Гродне стварылі карту "народнага" раянавання горада  (бел.). *Hrodna.life - навіны Гродна* (29 лютага 2024). Праверана 29 лютага 2024.
8. ↑  Средняя стоимость «квадрата» – 1750 рублей, из желающих – очередь. На месте бывшей воинской части на Фолюше началась застройка нового микрорайона **(нявызн.)**. *Гродненская правда*.
9. ↑  Гой паабяцаў стварыць у новым мікрараёне на Фолюшы "санаторную" атмасферу  (бел.). *Hrodna.life - навіны Гродна* (2 студзеня 2023). Праверана 29 лютага 2024.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Фолюш (Гродна)